Kain se vrouens - www.bybelkennis.co.za
by Mitch Kalp · Published 09/03/2012 · Updated 28/09/2014
Kain se vrouens – Kobus Kok
Ek het 'n vraag van my dogter gekry en nou wonder ons oor die antwoord: Kain het gaan woon in Nod en het 'n vrou geneem. Ons neem aan dat dit in Nod was, maar waar kom die mense vandaan as Adam en Eva die eerste mense op die aarde was? Kan ek ook baat vind uit David Pawson se "Unlocking the Bible" .
Die feit dat Adam se oudste seun Kain vir hom 'n vrou gaan kry het elders (vgl. Gen 4:16-17) wys mos dat die Bybel se skeppingsverhaal meer genuanseerd verstaan moet word. Die Bybel gaan selfs verder deur te sê dat Kain se een seun met die naam Lamech ook vrouens geneem het. Die Bybel sê met ander woorde nie Adam en Eva was die enigste mense wat geskape was nie. God het ook ander mense geskep. Die probleem is nie die Bybel nie, maar die manier waarop ons dit vir mekaar in die Sondagskool verduidelik.
Die boek van David Pawson is nie aan my bekend nie. Ek dink indien u dieper wil delf in die teks, koop 'n goeie kommentaar deur 'n geleerde wat spesialiseer in die boek Genesis. Hierdie kommentare kan gekoop word by toonaangewende Christen boekwinkels of bestel word op www.amazon.com. Een so 'n reeks vir die wat dieper wil delf is die Word Biblical Commentary reeks.